b'\n_START_ARTICLE_\nHans-Joachim Zander\n_START_SECTION_\nBiografija\n_START_PARAGRAPH_\nGim\xc4\x97 1933\xc2\xa0m. rugpj\xc5\xab\xc4\x8dio 27 d. Klaip\xc4\x97doje, staklininko \xc5\xa1eimoje. Mok\xc4\x97si pradin\xc4\x97je mokykloje Klaip\xc4\x97doje, ta\xc4\x8diau 1944 m. pasitrauk\xc4\x97 \xc4\xaf vakarus, apsigyveno Saksonijoje. 1959 m. baig\xc4\x97 elektros in\xc5\xbeinerijos studijas Drezdeno technikos universitete. Baig\xc4\x99s mokslus prad\xc4\x97jo dirbti Berlyno moksl\xc5\xb3 akademijoje ir Berlyno elektros aparat\xc5\xb3 gamykloje Friedrich Ebert. Daug dirbo tobulindamas komutatori\xc5\xb3 sistemas. 1971 m. tapo moksl\xc5\xb3 daktaru. D\xc4\x97st\xc4\x97 Drezdeno technikos universitete. 1993-1997 m. vadovavo priva\xc4\x8diai automatini\xc5\xb3 prietais\xc5\xb3 \xc4\xafmonei Automatisierung Dresden GmbH. Per savo darbo metus pareng\xc4\x97 6 knygas ir daugiau kaip 50 mokslini\xc5\xb3 straipsni\xc5\xb3, jam priklauso 14 patent\xc5\xb3.'